recursal/SuperWikiNEXT-32B huggingface dataset:
Talla en madeira da figura dun rei ou dignatario, procedente do Camerún, século XIX, na Colección de Tallas do Museo Etnolóxico, Berlín-Dahlem.
Tallas cristiás.
Tallas en madeira en Mombasa Beach en Kenya.
Unha **talla** é unha obra de escultura, especialmente en madeira. A madeira tállase mediante un proceso de desgaste e puído, co propósito de darlle unha forma determinada, que pode ser un obxecto concreto ou abstracto. O produto final pode ir desde unha escultura individual até elementos decorativos traballados a man que forman parte dunha trazaría.

Historia
--------

É unha actividade moi antiga e estendida a longo prazo. Algúns dos mellores exemplos que subsisten de antiga madeira tallada proveñen da Idade Media en Italia e Francia, onde os temas típicos daquela época era a iconografía cristiá. En Inglaterra subsisten exemplos dos séculos XVI e XVII, época na que o medio preferido era o carballo.

Desde as épocas máis remotas a decoración de madeira foi unha arte destacada. A tendencia da natureza humana foi sempre ornamentar cada artigo de uso ordinario. A humanidade, desde os seus primeiros tempos, corta debuxos ou deseños en cada artigo de madeira que é susceptible de talla. Así tamén a obra de diversos pobos que conservan esta tradición: os nativos de Norteamérica tallan os seus anzois ou as boquillas das pipas, o mesmo que os polinesios tallan os seus remos.

Aplicacións
-----------

As súas aplicacións son variadisimas, aínda que a súa principal función é o ornamento. Úsase tanto a nivel arquitectónico como para o embelecemento de obxectos de uso cotián.

Como toda artesanía, ten un compoñente artístico, no cal o tallista-artesán envorca o seu talento creativo para sacar dunhas simples táboas unha obra de arte, e outro compoñente, técnico e mecánico, que hai que ter en conta para que a materia prima responda os esforzos do tallista e logre o resultado desexado.

Para realizar a talla en madeira empréganse ferramentas especializadas como as gubias, elixíndose madeiras de alta densidade e que non se lasquen facilmente.

Ultimamente emprégase tamén outras técnicas para tallar a madeira. Pódese facer deseñando o obxecto a tallar cun software de modelaxe en tres dimensións CAD. Pásase ese debuxo en tres dimensións a un software de mecanización asistida por computador CAM que unha máquina de control numérico poderá fabricar automaticamente. O delicado desta técnica é saber debuxar co software CAD obxectos artísticos.

Notas
-----

1. ↑  Definicións no *Dicionario da Real Academia Galega* e no Portal das Palabras para *talla*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Talla de madeira Modificar a ligazón no Wikidata*** |

### Outros artigos

* Tótem
* Retablo
* Coro (arquitectura)
* Artesanía
* Madeira
* Lenzo

|  |  |
| --- | --- |
| Control de autoridades | 
* Wd: Q337907
* AAT: 300054089
* BNCF: 27646
* EBID: ID
* JSTOR: woodcarving
* LCCN: sh85147809
* NKC: ph116898
* PSH: 11725

 |
A **tradutoloxía** é a disciplina científica que estuda sistematicamente a teoría, a descrición e a aplicación da tradución e a interpretación, así como as mesmas en conxunto. É importante neste sentido distinguila da tradución ou interpretación como actividade (propiamente ditas) e da tradución ou interpretación como produto (texto traducido ou traducto, discurso interpretado). Dado o seu carácter multidisciplinar, a tradutoloxía toma prestados moitos conceptos e procedementos doutros campos de estudo. Entre eles atópanse a literatura comparada, a informática, a historia, a lingüística, a filoloxía, a filosofía, a psicoloxía social, a semiótica ou a terminoloxía.

Véxase tamén
------------

### Ligazóns externas

* Asociación Galega de Profesionais da Tradución e a Interpretación
* Asociación de Tradutores Galegos Arquivado 03 de febreiro de 2015 en Wayback Machine.
* Sociedade alemá de estudos sobre tradución e interpretación *(en alemán)*
* Asociación canadense de tradutoloxía *(en inglés)*

|  |  |
| --- | --- |
| Control de autoridades | 
* Wd: Q501778
* GND: 4438228-5
* MAG: 35512512
* NKC: ph116430
* PSH: 6734

 |
**Panorama de Galicia** foi un programa do Centro Territorial da Televisión Española en Galicia que tivo a súa primeira emisión o 25 de xullo de 1974, transformándose en emisión diaria o 16 de agosto dese ano. Foi o primeiro espazo de televisión en utilizar de xeito regular a lingua galega, aínda que os primeiros anos era bilingüe. Tiña unha duración de quince minutos e era eminentemente informativo, a partir do ano seguinte aumentou a súa duración ata os 30 minutos, dando cabida a unha maior variedade de temas, con espazos de etnografía (*A peneira*), entrevistas (*Xente*) e reportaxes (*Concellos*). En 1977 comezou o espazo cultural *Adro da cultura*.

Panorama de Galicia desapareceu en 1983 substituído pola primeira edición do Telexornal.

Notas
-----

1. ↑  Xosé López García "Tres décadas de televisión en Galicia", páxina 7
2. ↑  Boletín Oficial de las Cortes Generales
3. ↑  Anxo Lorenzo, Fernando Ramallo e Hakan Casares "Lingua, sociedade e medios de comunicación en Galicia", páxina 29
Os **Talleres Populares de Poesía** foron un proxecto cultural desenvolvido en Nicaragua polo poeta e sacerdote Ernesto Cardenal e máis pola costarriqueña Mayra Jiménez. Creados durante a década de 1980, na época en que Cardenal foi ministro de Cultura do seu país, tiñan por obxecto democratizar a cultura.

Características
---------------

Os talleres eran células de creación e discusión colectiva da produción poética da mocidade radical na loita que traballan como obreiros, artesáns, ou son estudiantes ou vendedores das rúas, ou serven na milicia, o exército, a administración pública e aínda na policía de seguridade estatal; o propósito é prolongar o proceso de concienciación a través do coñecemento directo do fenómeno poético.

A intención de facer partícipe ao pobo reflectía o desexo por parte da Xunta Directiva da Fronte de que a poesía fose un vehículo de expresión artística verosímil, revolucionaria e popular: -Esta é unha poesía do pobo- afirmou Ernesto Cardenal, e en palabras de Mayra Jiménez, "Esta é unha poesía que documenta a realidade". Ante todo, o desexo de popularizar o proceso artístico e democratizar a cultura creara unha nova dinámica entre progreso artístico e progreso social. Aínda que os talleres non formaron parte da axenda oficial do FSLN ata 1979, a orixe xeográfica dos talleres de poesía está no Lago Nicaragua no Arquipélago de Solentiname, lugar onde Cardeal fundara unha comunidade campesiña artesá a principios dos setenta.
Os **Panteras Grises** (en inglés *Gray Panthers*) é unha organización estadounidense defensora dos dereitos das persoas maiores fundada por Maggie Kuhn, en 1970, como reacción ao seu retiro forzoso. O nome e a inspiración están tomadas da organización afroamericana dos Panteras Negras.

Relacionado cos movementos polos Dereitos Civís, loitou entre outras cousas pola mellora do sistema sanitario e a necesidade da educación pública ao longo de toda a vida. Acolleron tamén no seu ideario a loita polos dereitos dos traballadores, así como un compromiso ecoloxista e pacifista, comprometéndose politicamente contra a Guerra do Vietnam.

A organización combateu a "teoría do desarraigo", que implica que a unha idade avanzada é necesaria unha separación do resto da sociedade como preludio da morte. Ao mesmo tempo criticaron a tendencia xeral da xerontoloxía que identificaba ás persoas maiores como incapaces e como unha carga económica para a sociedade. Ao mesmo tempo levaron a polémica á sociedade estadounidense cando Maggie Kuhn se atreveu a tratar abertamente o tema da sexualidade na xente de idade avanzada.

Ligazón externa
---------------

* A páxina oficial das Panteras Grises

Véxase tamén
------------

* Panteras Brancas

|  |  |
| --- | --- |
| Control de autoridades | 
* Wd: Q746903
* EBID: ID

 |
**Paneer** (en hindi: पनीर *panīr*, do persa پنير *panir*) é un queixo fresco orixinario da India, utilizado na súa gastronomía, así como na do sur de Asia. Emprégase tipicamente en diferentes preparacións culinarias. Trátase dun queixo callado, non curado, acedo, que non se funde. Foi callado quentando o leite con limón ou outro produto comestible ácido. A diferenza doutros moitos queixos non require de presoiro como axente coagulante, é por iso totalmente lactovexetariano e é unha das fontes máis frecuentes de proteínas para os vexetarianos. Acostúmase tomar sen sal e cociñado.

Cachos de paneer nunha ensalada servida nun restaurante indio en Mumbai.

Preparación
-----------

O paneer prepárase con leite e zume de limón. Férvese o leite e logo bótaselle o limón que provoca que o leite coagule e se separen líquidos de sólidos. Pódese escorrer cunha tea axeitada e deixar repousar cun peso encima. Ás veces utilízase algún tipo de vinagre para producir o coagulado.

Notas
-----

1. ↑  "External link". Arquivado dende o orixinal o 26 de outubro de 2012. Consultado o 21 de xaneiro de 2016.

Véxase tamén
------------

|  |  |
| --- | --- |
|  | A Galipedia ten un portal sobre: ***India*** |

### Outros artigos

* Requeixo
* Lista de queixos do mundo

### Ligazóns externas

* Receita de elaboración de *paneer* *(en castelán)*
Os primeiros achados de presenza humana en España datan de entre 1.000.000 e 780.000 anos, atopáronse en 1994 no sitio paleontolóxico da Gran Dolina de Atapuerca, Burgos. En concreto son os restos de seis esqueletos que pertencen a unha nova especie chamada *Homo antecessor*, aínda que hai especialistas que afirman que é a mesma especia que o *Homo heidelbergensis*. Na escavación os investigadores atoparon evidencia do uso de instrumentos líticos para matar animais e outros homínidos e a primeira evidencia coñecida de canibalismo nunha especie homínida. Tamén se atopou evidencia do uso do lume, o que podería significar que cociñaban a súa comida.

Noutro enclave de Atapuerca, a Sima de los Huesos, os arqueólogos atoparon restos de 30 homínidos que se datan en hai 400.000 anos. Clasificáronse como *Homo heidelbergenses* e poden ser antecesores dos Neandertais. Non se atopou evidencia de lugares de habitación, e semella que se levaron ao lugar deliberadamente, polo que podería ser a primeira evidencia de enterramento homínido.

Na península atopáronse tamén os primeiros restos de Neanderthal, concretamente en Forbes's Quarry, Xibraltar en 1848, dunha antigüidade de 60.000 anos aínda que non se recoñeceu como tal ata os descubrimentos de máis restos da especie en 1856 no Val de Neanderthal.

No sotio de Zafarraya (Granada) atopouse en 1995 unha mandíbula de Neanderthal e instrumentos musterianos asociados coa cultural neandertal, que achegan a primeira evidencia de coexistencia prolongada entre os Nendertais e o home moderno. Algúns investigadores suxiren que os Neandertais do centro de Europa buscaron refuxio na Península Ibérica para escapar da persecución do home moderno.

Os primeiros restos do *Homo sapiens* no territorio da actual España datan de hai 40.000 anos.

---

|  |  |
| --- | --- |
| Este artigo tan só é un bosquexo |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: California (homónimos).
Vista de satélite da península.
A **península de California** é unha península localizada no noroeste de México. Penetra no océano Pacífico, formando o golfo de California entre a súa costa oriental e as costas de Sonora e Sinaloa. Ten unha lonxitude aproximada de 1 250 km e comprende os estados mexicanos de Baixa California e Baixa California Sur. Inicia na fronteira de México con Estados Unidos.

En conxunto a península de California ten un gran potencial turístico, debido a que as súas praias atraen tanto os residentes da mesma península como a visitantes dos estados de California, Arizona e Nevada, de onde provén un importante e constante fluxo turístico.

Cidades principais da Península de California
* Tijuana
* Mexicali
* Ensenada
* Los Cabos
* La Paz
* San Quintín
* Loreto

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q178543
* WorldCat
* VIAF: 315149350
* BRE: 2036101
* EBID: ID
* GEC: 0006807
* GeoNames: 4017701
* LCCN: sh85011050
* NKC: ge801133
* OSM: 6303382

 |
Coordenadas: 6°20′0″S 147°25′0″L﻿ / ﻿-6.33333, -147.41667

Vista satelital da península de Huon.
A **península de Huon** é unha gran península localizada no extremo oriental da illa de Nova Guinea. Administrativamente pertence á provincia de Morobe de Papúa Nova Guinea.

Foi clasificada polo Fondo Mundial para a Natureza como unha ecorrexión (*Bosque chuvioso da península de Huon*, AA0107).

Ten 89 km de longo. Encóntrase rodeada polo mar de Bismarck ao norte, o mar de Salomón ao leste, o golfo de Huon ao sur e o río Markham ao oeste. Na península encóntrase a cordilleira Saruwaged, que se eleva a máis de 4 000 m.

Foi nomeada en honor ao navegante francés Jean-Michel Huon de Kermadec, capitán da fragata *L'Espérance*, que era o segundo ao mando da expedición comandada por Bruni d'Entrecasteaux, á fronte da nave *La Recherche* que, entre 1791 e 1793 intentou encontrar a expedición perdida de La Pérouse.

Notas
-----

1. ↑  Traveljournals.net. 2008. Huon Peninsula[*Ligazón morta*]. Consultada o 10 de maio de 2020.
2. ↑  John Morrison (2001): World Wildlife Fund Scientific Report: *Huon Peninsula montane rain forests (AA0107)*. Publicado en *Terrestrial ecoregions of the Indo-Pacific: a conservation assessment*. World Wildlife Fund.
3. 1 2  *Encyclopædia Britannica*. 2008. Encyclopædia Britannica Online: *Huon Peninsula*. Consultada o 10 de maio de 2020.

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1350254
* WorldCat
* VIAF: 235675113
* EBID: ID
* GeoNames: 2095980

 |
Mapa.
A **península de Cabo York** é unha península no norte de Queensland, Australia.

O cabo York (10°41′S 142°32′L﻿ / ﻿-10.683, -142.533) encóntrase no extremo da península e é o punto máis ao norte da Australia continental.

Foi nomeado así en 1770 por James Cook en honor a Edward, Duque de York e de Albany (1739-1767).

A punta da península está situada a uns 140 km ao sur de Nova Guinea, separándose entre dela polo estreito de Torres. A costa oeste bordea o golfo de Carpentaria, mentres que a costa leste, o mar de Coral.

A península de Cabo York ten unha superficie de aproximadamente 137.000 km² e a súa poboación rolda os 18.000 habitantes.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Península de Cabo York*** |

|  |  |
| --- | --- |
| Control de autoridades | 
* Wd: Q233770
* WorldCat
* VIAF: 246565577
* BRE: 2059058
* EBID: ID
* GeoNames: 2172406
* GND: 4110005-0
* LCCN: sh85019901
* NKC: ge720246
* OSM: 9269493

 |
**Teodoro Piñeiro Alonso**, nado en Vigo o 27 de xullo de 1950, é un dramaturgo, director de teatro e político galego.

Traxectoria
-----------

Diplomado en Dereito Tributario e Asesoría Fiscal foi asesor Fiscal e laboral. Foi un dos fundadores do Centro Cultural de Valadares, no que foi animador cultural, vicepresidente e presidente. Foi director e autor de teatro, dirixiu o grupo Escoitade de Valadares. Pertenceu ao Grupo Abrente. Foi elixido concelleiro da primeira corporación democrática do Concello de Vigo pola coalición Unidade Galega, representando ao PSG. Militante do PSdeG-PSOE dende 1986, foi presidente da Federación de APAS de Vigo e Comarca (FOAPAS) (1993-1997) e portavoz da Plataforma pola defensa do Ensino Público de Vigo e Comarca (1992-1997). Colaborou en *Faro de Vigo*.

Obras
-----

Escritas e dirixidas para o Grupo Escoitade:

* *Historia de unha reconquista contada á miña maneira*, 1976.
* *O derradeiro Xuízo*, 1979.
* *A bruxa Fidalga na horta do lagar*, 1980.
* *Queda terminantemente prohibido o suicidio*, 1981.
* *3-3-1, todo para un*, 1983.
* *O milagre do torreiro de Quintián*, 1985.

Recoñecementos
--------------

Premio de Animación Cultural (1977).

Notas
-----

1. ↑  *La Voz de Galicia*, 25-5-1974, p. 8.

Véxase tamén
------------

### Bibliografía

* Barrera, Feliciano, ed. (2002). "Piñeiro Alonso, Teodoro". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.

### Ligazóns externas

* Ficha en galegos. info
A **teoría atómica de Dalton** é un modelo de comportamentl para a materia de nivel microscópico.

A partir da análise da lei das proporcións definidas, John Dalton estableceu este modelo de comportamento para a materia de nivel microscopio, que se viu reforzado polos resultados dos experimentos que deron lugar á lei das proporcións múltiples establecida polo propio Dalton.

Principais proposicións
-----------------------

As principais proposicións que conforman a teoría atómica de Dalton son:

1. **Os elementos están formados por unhas partículas "invisibles" e indivisibles chamadas átomos.**
2. **Os átomos do mesmo elemento son todos iguais.**
3. **Os átomos de diferentes elementos son distintos entre si.**
4. **Os átomos de dous ou máis elementos combínanse entre si para dar un composto de maneira específica e en relación de números enteiros e sinxelos.**

Estas catro proposicións permiten a resolución de xeito correcto de moitos problemas que se dan na química rutineira de laboratorio, a pesar de que, destas catro proposicións, a única totalmente certa é a terceira.

Outras hipóteses
----------------

As catro proposicións anteriormente mencionadas non son as únicas. Dalton realizou máis hipóteses, de carácter redical e esencialmente falsas, xa que se amosaron incompatibles con experimentos sinxelos.

Unha destas hipóteses establecía que os elementos eran monoatómicos, é dicir, que Dalton non contemplaba a posibilidade de que dous ou máis átomos do mesmo elemento, e polo tanto iguais, se unisen quimicamente entre si para dar o que el chamaba un átomo complexo (actualmente denominado molécula). Tal hipótese manifestouse insostible tras analizar os traballos de Gay-Lussac e Avogadro sobre os volumes de combinación.

Véxase tamén
------------

### Outros artigos

* Leis ponderais
Coordenadas: 51°24′9.72″N 0°40′23.17″L﻿ / ﻿51.4027000, -0.6731028

| Tesouro de Upchurch |
| --- |
|  |
| · **Data do depósito**: principios do século III d. C.
· **Período ou cultura**: Imperio Romano
· **Lugar de aparición**: Upchurch , Kent.
· **Coordenadas**: 51°24′9.72″N 0°40′23.17″L﻿ / ﻿51.4027000, -0.6731028
· **Data do achado**: 1950.
· **Composición**: 37 sestercios romanos.
· **Materiais**: oricalco e cerámica. |

O **tesouro de Upchurch** é un conxunto de 37 moedas romanas (sestercios) disposto no interior dunha vasilla cerámica, datadas entre os séculos I e II d. C. achado preto da vila de Upchurch, en Kent, Inglaterra, en 1950.

O achado
--------

No inverno de 1950 achouse na zona de Slay Hill Marshes, ao noroeste de Upschurch, un recipiente cerámico que contiña 37 sestercios romanos datados entre finais do século I e a segunda metade do século II da nosa era. A 30 metros dese mesmo lugar descubrírase en 1864 outro depósito de moedas romanas.

Todas as moedas estaban moi gastadas e amosaban claros sinais de uso, o que dá conta dun longo período en circulación. Por este mesmo motivo, as peor conservadas son as emitidas a nome de Domiciano (81-96) e as mellor conservadas son as máis recentes, correspondentes á época de Faustina a Nova (161-175).

Segundo a datación das moedas e a análise da vasilla, de pequena barriga, típica da zona, é probable que o conxunto fose agochado a principios do século III.

Segundo o investigador numismático Richard Abdy, o motivo do atesouramento destes sestercios podería deberse a que o custo da aliaxe de oricalco na que están cuñados superaba amplamente, no século III,o valor nominal das moedas, polo que, dado o seu gran tamaño e peso se acumularían a modo de lingotes.

Contido
-------

Das 37 moedas orixinais do tesouro, 17 exemplares perdéronse. Os 20 sestercios restantes foron emitidos a nome dos seguintes emperadores:


| Emperador | Período | Exemplares | Denominación |
| --- | --- | --- | --- |
| Domiciano | 81-96 | 1 | Sestercio |
| Traxano | 98-117 | 3 |
| Hadriano | 117-138 | 8 |
| Antonino Pío | 138-161 | 2 |
| Faustina Maior | 138-140 | 1 |
| M. Aurelio | 161-180 | 4 |
| Faustina Nova | 161-175 | 1 |

Notas
-----

1. 1 2 3 4 5  "The Upchurch Hoard". *Andrewmccabe.ancients.info*
2. ↑  "Monument Number 418778". *Historic England Research Records* (*Heritagegateway.org.uk*).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tesouro de Upchurch*** |

### Bibliografía

* Bland, R. (2018). *Coin Hoards and Hoarding in Roman Britain AD 43-c.498*. British Numismatic Society / Spink. ISBN 9781907427794
* Gray, P. H. K. (1954). "A hoard of sestertii (Domitian-Commodus) from Slayhills Marsh, Upchurch, Kent". En *The Numismatic Chronicle*. Vol. 14. Nº 44. Royal Numismatic Society. Páxinas 201-203.

### Outros artigos

* Tesouro
Peixe oco de ouro, parte do tesouro. É posíbel que fose un recipiente para aceite ou perfumes, aínda que ten un gancho sobre a aleta para penduralo. Cabe a posibilidade de que formara parte dun colgadoiro.
O **tesouro do Oxus** é unha colección de cento setenta obxectos de metalurxia en prata e ouro da época aqueménida, datados entre o -550 e o -330. Atópase case na súa totalidade no Museo Británico de Londres, agás algunhas pezas que se atopan no Victoria and Albert Museum desa cidade. Seguramente descubriuse entre 1876 e 1880 na beira norte do río Amu Daria (outrora coñecido como Oxus ou Oxo), no actual Taxiquistán (antiga rexión histórica de Bactriana), e constitúe o tesouro mellor coñecido de obxectos de ouro e prata da época aqueménida. É de extraordinaria importancia non só pola calidade das súas pezas, senón porque constituíu a base do estudo da ourivaría aqueménida. O tesouro, composto por miniaturas de carros con cabalos, selos, figuras, brazaletes, aneis, moedas, xerras, placas votivas e obxectos persoais, vendeuse en bazares da India británica (no actual Paquistán) e reuniuno de novo o anticuario Augustus Wollaston Franks, quen o levou ó Museo Británico en 1897.

Notas
-----

1. ↑  "Oxus" é a transliteración do topónimo grego antigo".
2. ↑  Aínda que o Amu Daria considérase convencionalmente o límite norte de Bactriana, situándose Sogdiana ó norte do río, tanto a satrapía helenística coma o reino grecohelenístico de Bactriana incluían tamén Sogdiana.Ramsey, 2003: pp. 4-5
3. ↑  Curtis/Tallis, 2005: p. 47
4. ↑  Achaemedid Rule Arquivado 29 de maio de 2015 en Wayback Machine. dentro da serie dedicada a Afganistán no Undersecretary of Defense Legacy Resource Management Program do US Central Command (en inglés)
5. ↑  Curtis/Tallis, 2005: p. 170

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tesouro do Oxus Modificar a ligazón no Wikidata*** |

### Outros artigos

* Tesouro

### Ligazóns externas

* Pezas do Tesouro no Museo Británico *(en inglés)*

|  |  |
| --- | --- |
| Control de autoridades | 
* Wd: Q1246609
* BRE: 1819137
* EBID: ID

 |
**Teodoro González de Zárate**, nado en Vitoria o 9 de novembro de 1882, e finado o 31 de marzo de 1937, foi un político do País Vasco, que chegou a ser alcalde de Vitoria e foi executado polas tropas franquistas durante a Guerra Civil.

Teodoro González formou parte do Partido Republicano Autónomo Alavés (PRA), de Acción Republicana e, finalmente, de Esquerda Republicana. Nas eleccións municipais de 1931 que deron lugar á proclamación da República, foi elixido concelleiro pero, tras anularse os comicios en Vitoria, volveu presentarse coa conxunción republicano-socialista para as eleccións parciais de maio, onde de novo foi elixido xunto a outros dezaoito membros da candidatura. Despois foi elixido alcalde, cargo que ocupou até 1934 en que foi destituído polo goberno *cedista* polos sucesos revolucionarios de outubro. Reposto no seu cargo en 1936 coa vitoria da Fronte Popular nas eleccións xerais, mantívose leal ao goberno da República ao producirse o golpe de estado que deu lugar á Guerra Civil.

Detido tras a ocupación da cidade polas tropas sublevadas, foi *sacado* do cárcere provincial de Áraba, trasladado en camión, confesado "no medio dun estupor de agonía" e executado por un grupo de falanxistas provenientes de Donostia xunto a outro quince detidos no porto de Azazeta, á beira da estrada que conduce de Vitoria a Lizarra. As execucións foron ordenadas persoalmente polo xeneral Emilio Mola. Dentro dos fusilamentos no País Vasco durante a guerra, é considerado o que máis impacto produciu na poboación.

Notas
-----

1. ↑  *Quién es quién en la historia del país de los vascos*. Txalaparta. ISBN 9788481363999.
2. ↑  *Los crímenes de Franco en Euskal Herria, 1936-1940*. Txalaparta. ISBN 9788481365597.
3. ↑  *Historia de Álava*. Ediciones Nerea. ISBN 9788489569959.
4. ↑  "El control político del Ayuntamiento de Vitoria durante la Segunda República" (PDF). Páginas 256-259, 263, 268. Arquivado dende o orixinal (PDF) o 04 de marzo de 2016. Consultado o 14 de novembro de 2016.
5. ↑  31 de marzo, día en defensa de la democracia, Javier Ugarte en *El País*, 31 de marzo de 2007, consultado o 13 de agosto de 2011.

|  |  |
| --- | --- |
| Control de autoridades | 
* Wd: Q647868
* Auñamendi: 146328

 |
O Imperio Latino, o Imperio de Nicea, o Despotado de Epiro e o Imperio de Trebisonda. As fronteiras non son exactas.
**Teodoro I Láscaris** , nado c. 1175 e finado en 1222, emperador de Nicea, naceu nunha familia nobre bizantina. Era fillo de Manuel Láscaris e de Xoana Karatzaina.

Traxectoria
-----------

En 1199 converteuse en xenro do emperador bizantino Aleixo III Anxo e fíxose famoso durante o sitio de Constantinopla polos latinos (1203-1204). Trala caída da cidade, liderou unha banda de fuxitivos de Bitinia e estableceuse na cidade de Nicea.

Eliminado o perigo dunha invasión das forzas latinas, que derrotou en 1204, foi reclamado en Europa para facer fronte a unha invasión búlgara. Empezou a traballar no establecemento dun novo estado bizantino en Asia Menor e, en 1206, tomou o título de emperador.

Os anos seguintes, Teodoro estivo acosado por inimigos que rodeaban o seu estado. Emprendeu continuas campañas contra o emperador latino Henrique de Flandres, derrotou ao seu rival Aleixo I, emperador de Trebisonda e levou a cabo diversos ataques contra Kay Khusrau I, sultán de Rum que instigara a guerra contra Aleixo III.

A vitoria que coroou a Teodoro tivo lugar en 1210, cando nunha batalla preto de Antioquía de Pisidia, capturou a Alexis e tomou a cidade que se atopaba en mans dos turcos.

Aínda que non existen probas das súas calidades como home de estado, a súa coraxe e as súas habilidades militares conseguiron que esta nación bizantina non só sobrevivise senón que conseguise derrotar as invasións latinas.

Descendencia
------------

Coa súa primeira esposa, Ana Anxo, filla do emperador Aleixo III, Teodoro Láscaris tivo dúas fillas: Irene Lascarina (casada con Xoán III duque de Vatatzés) e María Lascarina (casada co rei Bela IV de Hungría)

Trala morte de Ana en 1212, Teodoro casou con Filipa de Armenia, filla do rei Rubén III de Armenia. O matrimonio anulouse ao ano seguinte por motivos relixiosos e o fillo do matrimonio, Constantino, quedou desherdado.

Teodoro Láscaris casou por terceira vez en 1219 con María de Courtenay, filla de Pedro de Courtenay e Iolanda de Hainaut pero non tivo fillos.

| Imperio Bizantino |
| --- |
| *Segue a:* Aleixo V Ducas | **Teodoro I Láscaris**(1206-1222) | *Precede a:* Xoán III Ducas Vatatzés |
| Dinastía Láscaris |

| * v
* c
* e
Emperadores de Nicea |
| --- |
| 
* Teodoro I Láscaris (1204-1222)
* Xoán III Ducas Vatatzés (1222-1254)
* Teodoro II Láscaris (1254-1258)
* Xoán IV Ducas Láscaris (1258-1261)
* Miguel VIII Paleólogo (coemperador 1259-1261; restaurador do Imperio Bizantino)

 |

|  |  |
| --- | --- |
| Control de autoridades | 
* Wd: Q37086
* WorldCat
* VIAF: 54948572
* BMT: 150902
* BRE: 4708788
* CERL: cnp00544681
* DeutscheBio: 119004585
* EBID: ID
* EGAXA: vtls001796966
* GEC: 0065577
* GND: 119004585
* NKC: jo20201088927
* Treccani: teodoro-i-lascaris-imperatore-di-nicea
* WikiTree: Lascaris-4

 |
Coordenadas: 42°48′16″N 8°47′19″O﻿ / ﻿42.8044672, -8.7887422

Planta de reciclaxe Servia.
A **planta de reciclaxe de Servia** dá servizo aos concellos da Mancomunidade de concellos da Serra do Barbanza: Carnota, Noia, Muros, Porto do Son, Lousame, Brión, Ames, Rois e Pontecesures. Está situada no lugar de Servia, no concello de Lousame.

Características
---------------

A planta comezou a funcionar en setembro de 2003. Inicialmente era usada por tres municipios: Lousame, Brión e Porto do Son. É un dos tres sistemas de tratamento de residuos existente en Galiza xunto cos das Encrobas (xestionado por Sogama) e o de Nostián. Dá servizo a 86 500 habitantes e está xestionada pola empresa privada FCC. En 2016 xestionou 32 000 toneladas. Foron tratadas 7840 toneladas de residuos inorgánicos e unhas 4000 de orgánicos.

Está baseada na reciclaxe das envoltas e no tratamento da materia orgánica para a elaboración de compost. A diferenza coa planta de Nostián, onde se realiza unha compostaxe anaerobio, nesta realízase unha compostaxe aerobio.

Empregan catro tipo de colectores de reciclaxe: colector azul para papel e cartón, iglú verde para vidro, colector verde para materia orgánica e outros residuos, e colector amarelo para envases lixeiros.

Notas
-----

1. ↑  "La planta de Servia se sitúa a la cabeza estatal en reciclaje de residuos", artigo en *La Voz de Galicia, 31 de maio de 2017.*
2. ↑  Visita a "Lousame", un ejemplo de complejo medioambiental de tratamiento de residuos sólidos urbanos

Véxase tamén
------------

### Outros artigos

* **Reciclaxe**
A **Rodovia Transamazônica** (**BR-230**) é a terceira estrada máis grande do Brasil, con 4 965,1 km de percorrido.

Foi proxectada durante o réxime militar brasileiro de Emílio Garrastazu Médici (1969 a 1974); foi responsabilidade do ministro Mário Andreazza. Chamouse "obra faraónica" por mor das súas grandes proporcións.​

Une Cabedelo, en Paraíba, con Benjamin Constant (Amazonas), atravesando sete estados brasileiros: Paraíba, Ceará, Piauí, Maranhão, Tocantins, Pará e Amazonas.​​

En gran parte do seu percorrido, principalmente en Pará e Amazonas, non está pavimentada.​ O tramo de 147,6 quilómetros entre Cabedelo -onde se sitúa o seu fito 0- e Campina Grande, pasando polo Gran João Pessoa e outros concellos, duplicouse nos anos 1995 a 2000. Unha nova duplicación entre os concellos de Campina Grande e Cajazeiras.

Notas
-----

1. ↑  Duplicação da BR-230 entre CG e o Sertão é um sonho e triplicação em Cabedelo um "pesadelo"
2. ↑  Rodovias Transversais
3. ↑  Construcción de TransAmazônica
4. ↑  Transamazônica: conozca lo que ha cambiado en 45 años de construcción

|  |  |
| --- | --- |
| Control de autoridades | 
* Wd: Q1569903
* WorldCat
* VIAF: 315526451
* EBID: ID
* OSM: 3948880

 |
**Starbucks Corporation** é unha empresa multinacional de alimentación, especializada no café, fundada en Seattle, Estados Unidos en 1971. É a compañía de café máis grande do mundo, con máis de 24 000 locais en 70 países. Starbucks vende café elaborado, bebidas quentes e outras bebidas, ademais de bocadillos e algúns produtos como cuncas e grans de café. Tamén ofrece libros, CD de música e películas.

Conta con tres establecementos en Galiza, dous na Coruña, e un na Gran Vía de Vigo.

Historia
--------

O primeiro local co nome Starbucks foi aberto en Seattle, Washington en 1971 por Zev Siegel, Jerry Baldwin e Gordon Bowker.

No 1987 Starbucks abriu os seus primeiros locais nas aforas de Seattle e en Chicago. A empresa incorporouse á bolsa de valores o 26 de xuño de 1992, dende entón as accións tiveron un crecemento sostido alcanzando os 39 dólares en 2006.

En 1999 varios locais da cadea foron vandalizados durante as manifestacións contra o cumio da OMC en Seattle.

Impacto no medio ambiente
-------------------------

A empresa foi duramente xulgada e criticada por diversas prácticas consideradas antiecolóxicas, os seus insumos principalmente son sementes manipuladas xeneticamente, que contaminan a terra en varias partes do mundo, non permitindo a supervivencia de sementes endémicas, e prexudicando ao campesiñado, aos cales por este custo menor de sementes manipuladas xeneticamente lles proporciona ingresos menores, aínda que a empresa, co valor engadido, aumenteo moitas mais veces na venda dos seus produtos no libre mercado. Malia isto, cabe mencionar que non en tódalas partes do mundo é así.

En 2015 o músico Neil Young escribiu a canción *A Rock Star Bucks a Coffee Shop,* criticando á multinacional,​ polas súas prácticas contra os agricultores e por usar organismos xeneticamente modificados na agricultura.

Notas
-----

1. ↑  "Starbucks abre en El Corte Inglés de Marineda su primera tienda en Galicia". *La Opinión A Coruña* (en castelán).
2. ↑  "Starbucks inaugura su primera tienda en Vigo". *Atlántico* (en castelán).
3. ↑  "Protestas en EEUU contra transgénicos y por comercio justo" (en castelán). Archived from the original on 30 de setembro de 2008.
4. ↑  "Behind the Scenes of Neil Young's New Protest Album 'The Monsanto Years'". *Rolling Stone* (en inglés).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Starbucks Modificar a ligazón no Wikidata*** |

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q37158
* WorldCat
* VIAF: 141018612
* EBID: ID
* GND: 16040440-X
* GRID: grid.467550.5
* ISNI: 0000 0001 2222 5399
* LCCN: no95039213
* LEI: OQSJ1DU9TAOC51A47K68
* MusicBrainz: ID
* NDL: 00688759
* NKC: mzk2014809793
* SUDOC: 155829904

 |
O **Sistema de Linguaxe Médica Unificada** (en inglés, ***Unified Medical Language System***, **UMLS**) é un compendio de moitos vocabularios controlados das ciencias biomédicas, creado en 1986.

O UMLS consiste en fontes de coñecemento (bases de datos) e un conxunto de ferramentas de software; o sistema está destinado a ser empregado principalmente por desenvolvedores de sistemas de informática biomédica. Tamén achega a base para o Procesamento de linguaxe natural; achega unha estrutura de mapeado entre estes vocabularios e, polo tanto, permite traducir verbas entre os diferentes sistemas de terminoloxía. Tamén se pode considerar un tesaurus e un dicionario de ontoloxía integral de conceptos biomédicos.

O UMLS foi deseñado e é mantido pola Biblioteca Nacional de Medicina dos Estados Unidos *(US National Library of Medicine)*, que o actualiza trimestralmente e que se pode empregar de de balde. O proxecto foi iniciado en 1986 por Donald A.B. Lindberg, doutor en medicina, cando era director da Biblioteca de Medicina.

Notas
-----

1. ↑  "Unified Medical Language System". 1996.

|  |  |
| --- | --- |
| Control de autoridades | 
* Wd: Q455338
* MAG: 69505689

 |

|  |  |
| --- | --- |
| Identificadores | 
* MeSH: D017432
* MeSH: L01.453.245.945.800
* UMLS: C0085567

 |
**Pedro López Bodelo** foi un político galego.

Traxectoria
-----------

Presidente do Sindicato Agrícola de Boimorto y sus Contornos. Militante do PSOE. Na Segunda República foi elixido concelleiro de Boimorto logo da repetición das eleccións municipais do 31 de maio e elixido alcalde de Boimorto o 5 de xuño. Foi destituído en outubro de 1934.. Detido e encausado xunto con Antonio Vidal Novo por reunión clandestina no Sindicato Agrícola o 7 de outubro. Co golpe de Estado do 18 de xullo de 1936 fuxiu con Manuel Sánchez de Valente e permaneceron agochados. Abríronlle expediente de responsabilidades políticas en xuño de 1938. Entregáronse no cuartel de Sobrado en xaneiro de 1941. Foi xulgado en Santiago de Compostela por auxilio á rebelión e condenado a 8 anos de prisión. Internado na Prisión Provincial da Coruña, saíu en liberdade provisional en xaneiro de 1942.

|  |  |  |
| --- | --- | --- |
| Predecesor:**?** |  **Alcalde de Boimorto** 1931 - 1934 | Sucesor:**Manuel Carro Sandá** |

Notas
-----

1. ↑  *El Eco de Santiago*, 30-10-1934, p. 2.
2. ↑  *El Ideal Gallego*, 10-6-1938, p. 3.
3. ↑  Boimorto: a historia da sublevación do 36 e "Memoria dun silencio" de Xosé Luís Rivas Cruz
4. ↑  *BOE*, 7-1-1942, p. 118.

Véxase tamén
------------

### Bibliografía

* *Memoria dun silencio* de Xosé Luís Rivas Cruz.

### Ligazóns externas

* 

* Pedro López Bodelo na páxina web *Nomes e Voces*.
**The Fields of Athenry** (*Os campos de Athenry*) é unha célebre canción popular irlandesa. Compúxoa na década de 1970 Pete St John, moi popular en Irlanda e noutros lugares, converteuse no himno oficial de organizacións, equipos deportivos e na canción característica da Gran fame irlandesa, tema do que trata a canción.

Difusión
--------

En Irlanda, case todo o mundo coñece a canción, Danny Doyle, chegando aos primeiros postos da Irish Singles Chart, mais a versión máis famosa foi a de Paddy Reilly en 1983, existen versións tamén de Frank Patterson, Ronan Tynan, Brush Shiels, James Galway e Dropkick Murphys.

Militantes do movemento republicano irlandés ás veces cantan a música coa letra cambiada "Where once we watched the small free birds fly - oh baby, let the free birds fly / Our love was on the wing - Sinn Féin / We had dreams and songs to sing - IRA / It's so lonely round the Fields of Athenry. "
A canción utilízase tamén moito no ámbito deportivo, cántase como coro nos estadios polos seareiros do Munster Rugby, London Irish e case todos os clubs de rugby irlandeses, pero tamén no fútbol polos afeccionados do Celtic FC, un equipo de Glasgow con fortes ligazóns coa Irlanda. Sectores unionistas de Irlanda do Norte adaptaron a música, mudando o refrán para *Low lie, the fields of Ballynafeigh*. "The Fields of Anfield Road" cántano en Inglaterra os seareiros do Liverpool FC, modificando o tema coa historia do club e do seu estadio. Os afeccionados do Rangers FC, históricos rivais do Celtic, cantan "A Father's advice", co mesmo motivo.

Sinopse
-------

O texto da canción fala da gran fame irlandesa, e máis precisamente o da historia dun prisioneiro ficticio irlandés que a través das paredes dun presidio, escoitado a conversa dun home novo coa súa compañeira, fóra dos muros da cadea. O mozo vai ser transportado ao penal australiano da baía Botany por roubar comida para manter a súa familia, en situación de pobreza pola fame. O home probablemente vén de Athenry, como suxire o seu título e o refrán da canción, unha viliña no Condado de Galway que nese período sufriu terriblemente pola fame. O último verso narra a partida para o navío-cadea, que desaparece no horizonte diante dos ollos das mulleres, axiña como a última estrela da noite desaparece.

Notas
-----

1. ↑  "Copia arquivada". Arquivado dende o orixinal o 12 de novembro de 2007. Consultado o 24 de febreiro de 2009.
2. ↑  "Copia arquivada". Arquivado dende o orixinal o 09 de outubro de 2008. Consultado o 24 de febreiro de 2009.

  



|  |  |
| --- | --- |
| Control de autoridades | 
* Wd: Q153274
* MusicBrainz: ID

 |
O **Panellinios Gymnastikos Syllogos** é un club polideportivo grego da cidade de Atenas. A súa sección de baloncesto xoga na terceira categoría do baloncesto grego.

Historia
--------

Fundado a finis do século XIX, orixinariamente foi un club de ximnasia. Varios dos seus ximnastas participaran nos primeiros Xogos Olímpicos da era moderna en Atenas 1896 coma Sotirios Athanasopoulos, Nikolaos Andriakopoulos, Petros Persakis, Thomas Xenakis, entroutros. Posteriormente créase unha sección de baloncesto que destacou moito durante os primeiros anos do baloncesto grego, gañando seis campionatos de liga os anos 1929, 1939, 1940, 1953, 1955 e 1957.

### Últimos anos

O club é propiedade do multimillonario empresario grego Minos Kyriakou, presidente do Comité Olímpico Grego, coñecido no seu país por ter varios problemas coa xustiza, e quen en 2010 decidiu levarse o equipo dende Atenas á localidade de Lamia, no centro do país, despois de 81 anos na capital grega (dende a súa fundación). Só un ano despois, ó remate da tempada 2010-11, o Comité de Deportes Profesionais grego retiroulle a licenza profesional ó club, feito que lle impide competir na A1 Ethniki, de xeito que o equipo foi degradado dende a máxima categoría do baloncesto grego a categorías de afeccionados.

Palmarés
--------

* **6 Liga de baloncesto de Grecia**: 1929, 1939, 1940, 1953, 1955, 1957.

Véxase tamén
------------

### Ligazóns externas

* Sitio web oficial do club
* Perfil en Eurobasket.com
***Star Wars Jedi Knight: Jedi Academy*** é un xogo de acción en primeira e terceira persoa ambientado no universo de *Star Wars*. Foi creado por Raven Software e publicado, distribuído e comercializado por LucasArts en Norte América e por Activision no resto do mundo. *Jedi Academy* foi lanzado en setembro de 2003 e recibiu críticas positivas, acadando o 81% de puntuacións positivas. En setembro de 2009, o xogo game foi relanzado xunto cos seus tres predecesores a través de Steam e Direct2Drive.

*Jedi Academy* foi desenvolvido baixo o mesmo sistema *Quake III: Team Arena* empregado nos seu predecesor, *Star Wars Jedi Knight II: Jedi Outcast*, contendo modificacións no código *Quake* para incluír o combate con sabre láser. Ademais o xogador pode modificar a vestimenta e aparencia do personaxe, e pode construír un sabre láser escollendo o estilo e a cor.

O xogador toma o control do personaxe Jaden Korr, un estudante da Academia Jedi baixo a tutela de Kyle Katarn. O xogador debe completar varias misións asignadas por Kyle Katarn e Luke Skywalker. Tamén posúe o modo multixogador que permite xogar contra outras persoas a través da rede.

Notas
-----

1. ↑  "Star Wars: Jedi Knight -- Jedi Academy credits". Allgame. Arquivado dende o orixinal o 09 de abril de 2009. Consultado o 30 de novembro de 2008.

Véxase tamén
------------

### Outros artigos

* *Videoxogos de Star Wars*.

### Ligazóns externas

* Jedi Academy Wookieepedia

|  |  |
| --- | --- |
| Control de autoridades | 
* Wd: Q55295
* GameRankings: 914575
* GiantBomb: 3030-16922
* GOG: star\_wars\_jedi\_knight\_jedi\_academy
* HowLongToBeat: 9087
* Humble Bundle: star-wars-jedi-knight-jedi-academy
* IGDB: star-wars-jedi-knight-jedi-academy
* IMDb: tt0362179
* Metacritic: star-wars-jedi-knight-jedi-academy
* MobyGames: star-wars-jedi-knight-jedi-academy
* PCGW: Star\_Wars:\_Jedi\_Knight\_-\_Jedi\_Academy
* Redump: 33672
* Steam: 6020

 |
O **tautograma** é un poema ou verso formado por palabras que comezan pola mesma letra. O tautograma non é propio da Idade Moderna, pois xa Ennio presentou o seu famoso tautograma nun hexámetro:

> 
> 
> *O Tite, tute, Tate, tibi tanta tyranne tulisti*.
> 
> 

Tamén na Idade Media dedicaron os seus ocios a estes xogos de enxeño algúns autores. Así, a fins do século IX e principios do X Ubaldo de Saint-Amand (monxe cuxos escritos en materia musical lle deron xusta fama) compuxo un poema de 136 versos cuxas palabras comezan todas pola letra c. É un poema titulado *De laude calvorum* (*Eloxios dos calvos*) e dedicado ao rei Carlos o Calvo; imprimiuse en Basilea (1516-1519 e 1547) e o seu primeiro verso di así:

> 
> 
> *Carmina clarisonae calvis cantate, Camoenae*.
> 
> 

Mais a obra mestra do tautograma data do século XVI e débese ao profesor de teoloxía de Lovaina, Leo Placentius. É o poema titulado *Pugna porcorium* (*O combate dos porcos*), *per Placentium porcium poetam*, no que todas as palabras comezan por p.

Véxase tamén
------------

### Ligazóns externas

* 

|  |  |
| --- | --- |
| Control de autoridades | 
* Wd: Q383406
* GEC: 0147972

 |
**Pedro López Rodríguez**, nado en Lugo o 21 de xaneiro de 1997, é un futbolista profesional galego, da canteira do Club Deportivo Lugo, que actualmente xoga de defensa central no Unionistas de Salamanca cedido polo club lucense.

Traxectoria
-----------

Nado en Lugo, Pedro López comazou xogando ao fútbol sala nas categorías inferiores do Prone Lugo e ao fútbol no Club Deportivo Lugo até a categoría alevín. Por mor de incompatibilidades, finalmente tense que decantar por seguir nun dos dous equipos, escollendo ao de fútbol baixo o consello do adestrador Antonio Gómez. Pouco a pouco, e sendo un dos líderes do vestiario na canteira lucense, consegue debutar no ano 2016 co Club Deportivo Lugo B de Preferente Autonómica. O seu primeiro partido co filial albivermello sería ante o Xallas, onde o seu equipo consegue vencer por 2−0 no Campo do Ceao. Tras xogar 33 encontros co filial, na temporada 2017−18 fai a pretemporada co primeiro equipo, debutando en Segunda División o 21 de agosto de 2017 na primeira xornada de liga contra o Reus Deportiu no Anxo Carro, partido que finalizou con empate sen goles.

Notas
-----

1. ↑  "Pedro López, o neno maduro que nunca se puña nervioso". *El Progreso*. 23-08-2017.
2. ↑  "El Polvorín presenta su candidatura al ascenso ante el Xallas". *Diario Deportivo*. Arquivado dende o orixinal o 22 de agosto de 2017. Consultado o 29 de agosto de 2017.

Véxase tamén
------------

### Ligazóns externas

* Datos do xogador en bdfutbol.com *(en inglés)*
* Datos do xogador en soccerway.com
* Datos do xogador en lapreferente.com *(en castelán)*

|  |  |
| --- | --- |
| Control de autoridades | 
* Wd: Q37670402
* As: 30470
* BDFutbol: 21150
* Soccerway: 398277
* Transfermarkt: 365311

 |
En demografía, a **taxa de natalidade** é unha medida de cuantificación da fecundidade, que refire á relación que existe entre o número de nacementos ocorrido nun certo período de tempo e a cantidade total de efectivos do mesmo período. O lapso é case sempre un ano, e pódese ler como o número de nacementos dunha poboación por cada mil habitantes nun ano. 

Países segundo a súa taxa bruta de natalidade.
A súa fórmula é:

b={B \over N}\*1000
Onde:

b:Taxa bruta de natalidade
B: Número total de nacementos (nun período de tempo)
N: Poboación total
Ten a vantaxe de ser unha medida sinxela e fácil de interpretar, pero presenta algunhas dificultades, pois na comparación entre países pode levar a diferenzas que dependen máis da estrutura por idade e sexo da poboación que da fecundidade das poboacións analizadas. Para ese efecto recoméndase usar taxas refinadas, como a taxa de fecundidade xeral ou a estrutura de fecundidade por idade.

|  |  |
| --- | --- |
| Control de autoridades | 
* Wd: Q203516
* BNCF: 34630
* EBID: ID
* GEA: 9329
* GND: 4156178-8
* HDS: 007973
* JSTOR: birth-rates
* MAG: 37512671
* NDL: 00572456
* PSH: 985

 |

|  |  |
| --- | --- |
| Identificadores | 
* MeSH: D001723
* MeSH: E05.318.308.985.775.500

 |